Sargėnai mõis

Sargėnai mõis (leedu Sargėnų dvaras) on endine mõis Leedus Kaunases Šilainiai vallas Šilainiai asumis. Mõisa säilinud hooned asuvad aadressil Panerių g. 263E.

Mõisat on esmamainitud novembriülestõusu (1830–1831) ajal, mil selle omanikeks olid Macianskised. Pärast ülestõusnute luhtunud rünnakut Kaunasele kindlustasid nad end mõisa hoonetes. Vene vägedel ei õnnestunud mõisa rünnakuga vallutada ja nii süütasid nad sealsed hooned põlema, sisse põlesid ka mõisa kaitsjad.„1831 m. sukilimas Kaune“. kaunosauliai.lt.

Macianskiste valdusse jäi mõis ka edaspidi. 1898. aastal rajas toonane omanik Ignatijus Karlovičius Macianskis mõisa juurde telliselöövi, mis sai hoo sisse küll alles Esimese maailmasõja järel, mil sõjakahjustuste likvideerimiseks kulus palju telliseid. Sõja järel tükeldati suurem osa mõisa maadest; pärast maareformi kuulus mõisale 80 hektarit maad mõisasüdame ümber. Evelina Macianskienė müüs selle maa 1923. aastal Amanda Pudymaityte-Šodienele, kes asus mõisa maadest tükke ümbruskonna põllumeestele müüma. Mõis likvideeriti 1938. aastal, mil riigi eestvedamisel kõik selle maad kruntideks jagati.

Mõisakompleks kaotas valduste tükeldamise tagajärjel oma terviklikkuse. Hiljem rajati selle kohale Šilainiai asumi korterelamud, mõisa ehitistest on säilinud vaid kivist lehmalaut, mis ehitati ümber kahekorruseliseks korterelamuks, ja teenijatemaja. Ülejäänud mõisakompleksi hooned, mis olid puidust, on hävinud.„Pamiršti miesto parkai“. kauno.diena.lt. 2003-07-17. Osaliselt on säilinud on mõisapark, kuigi see on kaotanud oma esialgse struktuuri: puuduvad teed ja praktiliselt on tegemist jäätmaaga.„Kuo gyvena šilainiškiai?“. politikosvirtuve.popo.lt. 2011-05-12.

Viited

 Välislingid 

Mõis Kaunase keskraamatukogu kodulehel (leedu keeles)

Kategooria:Kaunase mõisad